OpenLLM-France/wikimedia huggingface dataset:
# Masafi

Masafi (àrab: مسافي, Masāfī) és una ciutat de Fujairah als Emirats Àrabs Units, al peu de les muntanyes Hadjar que destaca com a nus de comunicacions, ja que és el lloc on la carretera que ve de les ciutats de la costa es desvia al sud-est cap a Fujairah i al nord-est cap a Diba. Té nombroses fonts que permeten els cultius.
Els divendres s'hi celebra un mercat de productes vegetals i fruites, plantes, catifes, caramels, moresc, joguines i ceràmiques i encara que les fruites són importades molts vegetals i altres productes són de producció local i la ceràmica està basada en els models locals.
El districte fou disputat entre Ras al-Khaimah i Fujairah i finalment dos terços van quedar pel darrer emirat. Darrerament es va produir un incident quan es va construir un edifici que va rebassar els límits territorials cap a l'altra emirat i el govern federal va haver de fer-se càrrec de la construcció.
# Masafumi Yokoyama

Masafumi Yokoyama (Prefectura de Nagasaki, Japó, 10 d'abril de 1956) és un exfutbolista japonès.

## Selecció japonesa

Masafumi Yokoyama va disputar 31 partits amb la selecció japonesa.

## Enllaços externs

* National Football Teams
* Japan National Football Team Database
# Sven Bender

Sven Bender (pronunciació alemanya: ( escolteu-ho) (Rosenheim, Bavària 27 d'abril de 1989) és un jugador professional de futbol alemany que juga com a migcampista defensiu per al club de la Bundesliga alemanya Bayer Leverkusen. Sven és el germà bessó de Lars Bender, també jugador i capità del Bayer Leverkusen.

## Referències

* ↑ Uersfeld, Stephan «Bender twins ready for showdown». , 01-02-2013 [Consulta: 27 abril 2015].
# Sven-Åke Lundbäck

Sven-Åke Lundbäck (Kalix, 26 de gener de 1948) és un esquiador suec, ja retirat, especialista en esquí de fons, que va competir durant les dècades de 1960 i 1970.
Durant la seva carrera esportiva va prendre part en tres edicions dels Jocs Olímpics d'Hivern, el 1972, 1976 i 1980. Destaca la medalla d'or que guanyà a Sapporo, el 1972, en la prova dels 15 quilòmetres. El 1976, a Innsbruck, fou quart en el relleu 4x10 quilòmetres, mentre el 1980, a Lake Placid, fou cinquè en la mateixa prova.
En el seu palmarès també destaquen dues medalles d'or al Campionat del Món d'esquí nòrdic de 1978, en els 50 quilòmetres i els relleus 4x10 quilòmetres, la cursa dels 50 quilòmetres al festival d'esquí de Holmenkollen de 1976 i els 90 quilòmetres de Vasaloppet el 1981. A nivell nacional va guanyar 10 títols individuals suecs, aconseguint el ple el 1976 i 1978 en guanyar l'or en els 15, 30 i 50 quilòmetres.
Després de retirar-se de les competicions, es va llicenciar en educació física a l'Escola Sueca d'Esports i Ciències de la Salut d'Estocolm el 1984. Després va treballar com a professor d'escola a Luleå fins al 2011, quan l'escola va ser tancada. Està casat amb també esquiadora de fons Lena Carlzon-Lundbäck.

## Referències

* 1 2 3 «Olympedia – Sven-Åke Lundbäck». [Consulta: 26 gener 2023].
* ↑ «LUNDBAECK Sven-Ake». FIS-Ski. International Ski Federation. [Consulta: 14 gener 2020].
* ↑ «Vasaloppet» (en swedish). Vasaloppet. Arxivat de l'original el 7 March 2016. [Consulta: 30 novembre 2013].
* ↑ «Sven-Åke Lundbäck - Sveriges Olympiska Kommitté» (en suec). [Consulta: 26 gener 2023].
# Svetli (Kamtxatka)

* Per a altres significats, vegeu «Svetli».
Svetli (en rus: Светлый) és un poble (un possiólok) del krai de Kamtxatka, a Rússia, que el 2020 tenia 971 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Svetli Put

«Svetli Put» té aquests significats:
* Svetli Put (Vorónej), localitat de l'óblast de Vorónej, a Rússia
* Svetli Put (Saràtov), localitat de l'óblast de Saràtov, a Rússia
# Meravella tricolor

La Meravella tricolor (Ipomoea tricolor) és una espècie usada com planta ornamental dins el gènere Ipomoea originària de la zona tropical del Nou Món. S'ha naturalitzat a molts altres llocs. És una liana herbàcia anual o perenne que fa de 2 a 4 m d'alt. Les fulles es disposen en espiral i fan, 3–7 cm de llargada amb un pecíol d'1,5–6 cm de llargada. Les flors tenen forma de trompeta de 4–9 cm de diàmetre, normalment blaves amb un centre de color blanc a daurat.
Una espècie molt semblant és Ipomoea violacea.
S'han creat nombrosos cultivars amb diferents colors de les flors com són: Blue Star, Flying Saucers, Heavenly Blue, Heavenly Blue Improved, Pearly Gates, Rainbow Flash, Skylark, Summer Skies i Wedding Bells.

## Composició

Les llavors, tiges i fulles contenen l'alcaloide ergolina i els indígenes americans tradicionalment l'usaven com enteogen (al·lucinogen).

## Enllaços externs

* Germplasm Resources Information Network: Ipomoea tricolor
* Erowid Morning Glory vault
# Mercatone Uno

«Mercatone Uno» té aquests significats:
* Mercatone Uno (supermercat)
* Equip ciclista Saeco, anomenat Mercatone Uno de 1992 a 1995
* Equip ciclista Mercatone Uno, actiu de 1997 a 2003
# María Muñoz

María Muñoz és una ballarina, professora i coreògrafa valenciana de dansa contemporània, col·laboradora d'Àngels Margarit a la companyia Mudances, directora artística de centre d'investigació L'Animal a l'Esquena i cocreadora i durant més de vint anys codirectora de la companyia de dansa Mal Pelo. També destaca en la creació de video-dansa.
A l'inici dels anys vuitanta del segle xx va entrar com a ballarina a la companyia de dansa de Shusaku i Dormu, als Països Baixos. De 1985 fins a 1988 va formar el grup LA DUX amb Maria Antònia Oliver. En 1989 va fundar amb el català Pep Ramis, amb qui ja havia col·laborat l'any anterior, la seva pròpia companyia, Mal Pelo. En 2002, la seva companyia Mal pelo va ser guardonada amb el Premi Nacional de Dansa.

## Referències

* ↑ «Companyies de dansa». Web. Generalitat de Catalunya, 01-03-2013. [Consulta: març 2013].

## Enllaços externs

* María Muñoz a la web de Mal Pelo
* Entrevista a Marís Muñoz i Pep Ramis Arxivat 2009-04-16 a Wayback Machine. tv3
# Table Rock (Wyoming)

Table Rock és una concentració de població designada pel cens dels Estats Units a l'estat de Wyoming. Segons el cens del 2000 tenia 82 habitants.

## Demografia

Segons el cens del 2000, Table Rock tenia 82 habitants, 32 habitatges, i 23 famílies. La densitat de població era de 4,6 habitants/km².
Dels 32 habitatges en un 43,8% hi vivien nens de menys de 18 anys, en un 65,6% hi vivien parelles casades, en un 3,1% dones solteres, i en un 28,1% no eren unitats familiars. En el 28,1% dels habitatges hi vivien persones soles el 28,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,17.
Per edats la població es repartia de la següent manera: un 32,9% tenia menys de 18 anys, un 12,2% entre 18 i 24, un 30,5% entre 25 i 44, un 24,4% de 45 a 60 i un 0% 65 anys o més.
L'edat mediana era de 29 anys. Per cada 100 dones de 18 o més anys hi havia 150 homes.
La renda mediana per habitatge era de 48.750 $ i la renda mediana per família de 48.750 $. Els homes tenien una renda mediana de 41.000 $ mentre que les dones 11.250 $. La renda per capita de la població era de 12.775 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Table Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Table Rock». American Fact Finder. Oficina del Cens dels Estats Units, 12-01-2010.
# Milan Kadlec

Milan Kadlec (Uherské Hradiště, 13 d'octubre de 1974) és un ciclista txec. Fou professional del 1996 al 2014. Combinà la pista amb la carretera. Dels seus triomfs destaca el Giro d'Oro i la Volta al llac Taihu.

## Palmarès en pista

* 2007
** Campió de Txèquia en Puntuació
* 2008
** Campió de Txèquia en Persecució
* 2014
** Campió de Txèquia en Puntuació
** Campió de Txèquia en Madison (amb Alois Kaňkovský)

## Palmarès en ruta

* 1998
** Vencedor d'una etapa a la Volta a Bohèmia
* 1999
** 1r al Giro de la Vall d'Aosta
** 1r al Giro d'Oro
** 1r al Gran Premi Capodarco
** 1r al Trofeu Sportivi di Briga
** Vencedor d'una etapa a la Volta a Bohèmia
* 2000
** Vencedor d'una etapa a la Volta a Bohèmia
* 2001
** 1r al Critèrium dels Abruzzos
** Vencedor d'una etapa a la Volta a Bohèmia
* 2002
** 1r a la Volta a Bohèmia
* 2012
** Campió de Txèquia en ruta
** 1r a la Volta al llac Taihu i vencedor d'una etapa
** Vencedor d'una etapa al Memorial Józef Grundmann
** Vencedor d'una etapa al Tour de l'Iran
** Vencedor d'una etapa al Tour de Fuzhou
* 2014
** Vencedor d'una etapa al Tour de l'Iran

### Resultats a la Volta a Espanya

* 2002. Abandona

### Resultats al Giro d'Itàlia

* 2000. 100è de la classificació general.
* 2002. 64è de la classificació general.

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Milan Kučan

Milan Kučan (Križevci, 14 de gener del 1941) és un polític i estadista eslovè. Va ser el primer President de la República d'Eslovènia. Va ocupar el càrrec entre el 1991 i el 2002.
El 1958, quan tenia 17 anys, es va afiliar a la Lliga dels Comunistes d'Eslovènia, i es va dedicar a la política d'ençà que el 1963 es va llicenciar en Dret. El 1986 va passar a ser el cap del Presídium del Comitè Central eslovè, on va impulsar un corrent que treballava per la democratització del país i que va acabar aconseguint el reconeixement dels partits polítics. Kučan va ser el líder del comunistes fins al 1989, quan el partit va esdevenir el Partit de Reforma Democràtica. Va ser president el 1991 i va romandre al càrrec fins al 2002.
El gener de 2021, fou una de les 50 personalitats que signar el manifest «Dialogue for Catalonia», promogut per Òmnium Cultural i publicat a The Washington Post i The Guardian, a favor de l'amnistia dels presos polítics catalans i del dret d'autodeterminació en el context del procés independentista català. Els signants lamentaren la judicialització del conflicte polític català i conclogueren que aquesta via, lluny de resoldre'l, l'agreuja: «ha comportat una repressió creixent i cap solució». Alhora, feren una crida al «diàleg sense condicions» de les parts «que permeti a la ciutadania de Catalunya decidir el seu futur polític» i exigiren la fi de la repressió i l'amnistia per als represaliats.

## Premis

* Portugal : Gran Collar de l'Ordre de l'Infante Dom Henrique (2000).
* Croàcia : Cavaller gran creu de l'ordre del rei Tomislav (2001).
* Eslovàquia : Gran creu (o 1 Classe) de l'ordre del White Double Cross (2001).
* Letònia : comandant de la gran creu amb cadena de l'Ordre de Three Stars (2002).
* Polònia : Ordre de White Eagle (2002).
* Estònia : Collar de l'Ordre de la creu de Terra Mariana.
* Dinamarca : Cavaller de l'Ordre de l'Elefant.

## Referències

* ↑ «Milan Kučan > Biografija» (en anglès). http://www.bivsi-predsednik.si/.+[Consulta: 5 novembre 2018].
* ↑ «VilaWeb on Twitter». Twitter, 05-11-2018.
* ↑ Ramet, Sabrina P. Central and Southeast European Politics since 1989 (en anglès). https://books.google.cat.+ Cambridge University Press, 2010-02-18. ISBN 9781139487504.
* ↑ Plut-Pregelj, Leopoldina; Kranjc, Gregor; Lazarević, Žarko; Rogel, Carole. Historical Dictionary of Slovenia (en anglès). Rowman & Littlefield, 2018-02-22. ISBN 9781538111062.
* ↑ «Yoko Ono, Dilma Rousseff i 5 Nobels, en un manifest d'Òmnium per l'amnistia dels presos». 324cat, 04-01-2021. [Consulta: 4 gener 2021].
# Taro Kagawa

Taro Kagawa (Prefectura de Hyogo, Japó, 9 d'agost de 1922 - 6 de març de 1990), fou un futbolista japonès.

## Selecció japonesa

Taro Kagawa va disputar 5 partits amb la selecció japonesa.

## Enllaços externs

* Japan National Football Team Database
# Michael Lochner

Michael Lochner, conegut com a Miquel Lluch o Lluc durant la seva activitat a Catalunya, fou un escultor d'origen alemany que va instal·lar-se i va estar actiu a Barcelona des de l'any 1483 fins a la seva mort el 1490.
Representant destacat del gòtic germànic a Barcelona, va executar per al timpà de la porta de la Pietat del claustre de la catedral de Barcelona, un relleu en fusta representant La Pietat, que en l'actualitat es conserva al museu catedralici mentre al seu lloc d'origen es troba una còpia en resina.
Al mateix Museu catedralici es conserva un plafó de fusta tallada dedicat a tots els sants que també li és atribuït.
Va ser l'encarregat l'any 1483 de les talles dels pinacles que coronen el cadirat del cor de la catedral, que va executar junt amb el seu ajudant i compatriota, Joan Frederic de Cassel (Johann Friedrich, von Kassel).
Va realitzar l'any 1487 el retaule de Sant Pere per a Premià de Dalt, destruït durant la guerra civil espanyola (1936).

## Bibliografia

* La Gran enciclopèdia en català en 20 volums, volum 12. (Barcelona: Edicions 62, 2004) ISBN 84-297-5440-7

## Referències

* 1 2 3 4 «Michael Lochner». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Michael Lochner - La Pietà a la catedral» (en català). [Consulta: 11 octubre 2023].
* ↑ Casinos, Xavi. «10 coses que no sabies de la catedral de Barcelona». TimeOut Barcelona, 09-10-2023. [Consulta: 11 octubre 2023].
# Teàgenes de Règion

Teàgenes de Règion (grec antic: Θεαγένης, llatí: Theagenes) va ser un escriptor grec que va viure a la part final del segle vi aC. Era contemporani del rei Cambises II de Pèrsia.
Va ser un dels primers escriptors antics que va escriure sobre Homer i sobre la seva obra. Sembla que volia reconciliar l'èpica homèrica amb la filosofia. Volia salvar Homer de la fama que tenia d'irrespectuós, indecorós o poc honest en les seves descripcions dels déus. Va voler també atorgar un sentit còsmic a alguns déus, i va definir-los en relació amb els elements que els corresponen, sigui en ordre moral o com a noció física. És sabut que Homer mateix usava Hefest per al·ludir al foc i Posidó com a símbol del mar. El mèrit de Teàgenes consisteix en el fet que va ser el primer al·legorista sobre la interpretació dels mites ja en el segle vi aC, i la via que va obrir va continuar fins al final de l'hel·lenisme.
El mencionen Tatià, Suides, Dionís de Tràcia i, més tard, Fabricius.

## Referències

* 1 2 Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1022.
* ↑ Enric Roquet. "Introducció" A: Palèfat. Històries increïbles. Barcelona: Fundació Bernat metge, 1975. P. 11-12
# 470 aC

L'any 470 aC va ser un any del calendari romà prejulià. Durant la República Romana es coneixia com l'Any del consolat de Potit i Mamerc, o de vegades, any 284 Ab urbe condita o de la fundació de Roma. La denominació 470 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments
#### Grècia

* L'illa de Naxos, l'any 472 aC es va voler retirar de la Lliga de Delos, però els atenesos van llançar immediatament una guerra contra ella, i el 470 aC la van assetjar i la van obligar a tornar a la Lliga.
* Atenes ocupa i colonitza amb clerucs la ciutat de Bizanci (470 aC- 411 aC).
* Fundació de Buxentum, a la Magna Grècia, per colons de Règion enviats pel tirà Mícit, successor d'Anaxilau, segons Diodor de Sicília i Estrabó.

#### República Romana

* Luci Valeri Potit i Tiberi Emili Mamerc són elegits cònsols a Roma. Aquest any hi va haver una forta agitació social per una llei agrària (Cassia agraria) presentada per Espuri Cassi Viscel·lí l'any 486 aC i que encara no havia entrat en vigor. I també pel judici d'Api Claudi Sabí, que s'oposava a aquesta llei. Abans del judici es va suïcidar. Mamerc va donar suport a la llei. Va portar també un exèrcit contra els sabins, però sense cap èxit destacat. Valeri Potit va fer la guerra als eqües, però no va poder atacar el seu campament per una prohibició religiosa.

## Naixements

* Aspàsia de Milet, amant de Pèricles. (Morta en el 400 aC)
* Sòcrates, filòsof grec, fill de l'escultor Sofronisc, i de la llevadora Fenàreta. (Mort el 399 aC)

## Necrològiques

* Mort (probable) d'Artabazos, sàtrapa persa de la regió del Pont.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Tucídides. Història de la Guerra del Peloponnès, I, 99
* ↑ Diodor de Sicília. Biblioteca històrica, XI, 60
* ↑ Diodor de Sicília. Biblioteca històrica, XI, 59
* ↑ Estrabó. Geografia, VI, 253
* ↑ Titus Livi. Ab Urbe Condita, II, 61-62
* ↑ Diodor de Sicília. Biblioteca històrica, XI, 69
* ↑ O'Grady, Patricia. «Aspasia of Miletus». Society for ancient hellenic studies. Arxivat de l'original el 2006-12-01. [Consulta: 5 gener 2023].
* ↑ «"Greek Philosophy"». [Consulta: 17 juny 2012].
* ↑ Bosworth, A. B. (et al.) «The origins of the Pontic house». The Journal of Hellenic Studies, 118, 01-11-1998, pàg. 155-164.
# Biblioteca Tianjin Binhai

La Biblioteca Tianjin Binhai és una biblioteca localitzada a Tianjin, República Popular de la Xina. Forma part del Centre Cultural Binhai, una zona de 90 hectàrees creada pel govern de Tianjin. Es va estrenar l'octubre de 2017. Destaca la seua arquitectura futurista.

## Història

Passaren menys de tres anys des de l'esbós arquitectònic fins a l'apertura. L'estudi d'arquitectes encarregat fou MVRDV (un estudi Països Baixos) amb la col·laboració d'arquitectes locals.
Obrí en octubre del 2017 amb 200.000 llibres, amb una previsió de tindre'n 1,2 milions en un futur. Tingué molt èxit perquè l'arquitectura era molt cridanera, sent viral a Internet al poc d'obrir.

## Edifici

Té 33.700 metres quadrats distribuïts en sis plantes. L'arquitectura general de l'edifici destaca per la seua lluminositat. Molts prestatges no contenen llibres, sinó imatges de llibres impreses al fons d'aquestos. Aquest efecte òptic fou exigència de les autoritats, no una planificació dels arquitectes.
La sala principal no conté llibres, sinó imatges pintades als prestatges. Mesura 30 metres d'alçada. Al mig conté una esfera anomenada L'Ull, que és un auditori.
La primera planta i la segona tenen sales de lectura. Les sales lliures, sales d'ordinadors, llocs de reunió i oficines es troben a les altres plantes superiors. A dalt del tot hi ha dos patis al sostre. Al soterrani hi ha l'arxiu, espais de serveis i el dipòsit. A la planta baixa hi ha zones de lectura per a xiquets i ancians, l'entrada principal i l'auditori.
Hi ha una "muntanya de llibres" que consisteix en prestatges que alhora són seients i escalons.

## Referències

* 1 2 3 4 5 «La biblioteca más futurista de China no tiene tantos libros como parece: muchos están pintados». Verne, 18-11-2017. [Consulta: 9 febrer 2018].
* 1 2 «All-white and futuristic: Tianjin's stunning new library looks out of this world». CNN Travel, 22-11-2017c. [Consulta: 10 febrer 2018].
* ↑ «Tianjin Binhai, la biblioteca futurista china». El País, 18-11-2017 [Consulta: 9 febrer 2018].
* 1 2 Menta, Anna «China's Breathtaking, Futuristic Tianjin Library Is Every Book Lover's Dream». Newsweek, 14-11-2017 [Consulta: 10 febrer 2018].
* 1 2 3 «Así es la futurista biblioteca de China que sorprende al mundo». ABC, 25-11-2017 [Consulta: 9 febrer 2018].
# 442 aC

El 442 va ser un any conegut a la seva era amb el nom d'any 312 ab urbe condita o de la fundació de Roma.

## Esdeveniments

* Publicació d'Antígona, obra de Sòfocles (data probable).
* Erupció del Mont Popa a Myanmar.
* Van ser elegits cònsols a Roma Marc Fabi Vibulà i Pòstum Ebuci Helva Còrnicen. Durant el seu consolat es va fundar una colònia a Ardea.

## Referències

* ↑ Easterling, P. E. (ed.). Historia de la literatura clásica I: literatura griega. Madrid: Gredos, 1990, p. 817. ISBN 842491421X.
* ↑ Auzias, Dominique; Jean-Paul Labourdette. Myanmar, Birmanie. París: Nouvelles éd. de l'Université, 2013, p. 23. ISBN 9782746964549.
* ↑ Titus Livi. Ab Urbe Condita, IV, 11; IV, 27, 28
# Gymnothorax kidako

Gymnothorax kidako és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 91,5 cm de longitud total.

## Distribució geogràfica

Es troba al sud del Japó, Taiwan, les Filipines i les Hawaii.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hidroniojarosita

La hidroniojarosita és un mineral de la classe dels sulfats que pertany al grup de l'alunita. Rep el seu nom en al·lusió a la seva composició que conté el catió oxoni dominant (H₃O$^+$), anomenat antigament hidroni, i la seva relació amb la jarosita.

## Característiques

La hidroniojarosita és un sulfat de fórmula química (H₃O)Fe3+ 3(SO₄)₂(OH)₆. Cristal·litza en el sistema trigonal en forma de plaques microscòpiques o romboedres; també pot ser reniforme, escamosa o terrosa. La seva duresa a l'escala de Mohs és d'entre 4 a 4,5.
Segons la classificació de Nickel-Strunz, la hidroniojarosita pertany a «07.BC: sulfats (selenats, etc.), amb anions addicionals, sense H₂O, amb cations de mida mitjana i gran», juntament amb els minerals següents: d'ansita, alunita, amonioalunita, amoniojarosita, argentojarosita, beaverita-(Cu), dorallcharita, huangita, jarosita, natroalunita-2c, natroalunita, natrojarosita, osarizawaïta, plumbojarosita, schlossmacherita, walthierita, beaverita-(Zn), ye'elimita, atlasovita, nabokoïta, clorotionita, euclorina, fedotovita, kamchatkita, piypita, klyuchevskita, alumoklyuchevskita, caledonita, wherryita, mammothita, linarita, schmiederita, munakataïta, chenita, krivovichevita i anhidrocaïnita.

## Formació i jaciments

La hidroniojarosita es forma a les zones oxidades de roques que contenen sulfurs i pateixen una ràpida meteorització; també pot ser de formació post-minera. És un membre relativament poc comú del grup de l'alunita perquè l'abundància omnipresent d'ions alcalins a les aigües superficials normalment impedeix la seva estabilitat. Les seves dues localitats tipus es troben a la Baixa Silèsia (Polònia): la mina Thorez, al Districte de Wałbrzych i la mina Staszic, a Rudki (Świętokrzyskie). També ha estat descrita a l'Antàrtida, Alemanya, Austràlia, Àustria, Bèlgica, el Canadà, els Estats Units, Finlàndia, França, Grècia, Groenlàndia, Hongria, l'Iran, Irlanda, Itàlia, el Marroc, Mèxic, altres indrets de Polònia, el Regne Unit, la República Txeca, Romania, Xile, Xipre i Mart. Sol trobar-se associada amb altres minerals com: melanterita i goethita.

## Referències

* 1 2 «Hydroniumjarosite» (en anglès). Mindat. [Consulta: 5 juliol 2017].
* 1 2 3 «Hydroniumjarosite» (en anglès). Handbook of Mineralogy. Arxivat de l'original el 4 de març 2016. [Consulta: 5 juliol 2017].
# Tossal de Paradís

El Tossal de Paradís és una muntanya de 561 metres que es troba al municipi de Cornudella de Montsant, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya